97/602/EY: Neuvoston päätös, tehty 22 päivänä heinäkuuta 1997, asetuksen (ETY) N:o 3254/91 3 artiklan 1 kohdan toisessa alakohdassa ja komission asetuksen (EY) N:o 35/97 1 artiklan 1 kohdan a alakohdassa tarkoitetusta luettelosta



Virallinen lehti nro L 242 , 04/09/1997 s. 0064 - 0066



NEUVOSTON PÄÄTÖS, tehty 22 päivänä heinäkuuta 1997, asetuksen (ETY) N:o 3254/91 3 artiklan 1 kohdan toisessa alakohdassa ja komission asetuksen (EY) N:o 35/97 1 artiklan 1 kohdan a alakohdassa tarkoitetusta luettelosta (97/602/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon ansarautojen käytön yhteisössä sekä yhteisöön tapahtuvan sellaisten maiden alkuperää olevien turkisten ja tietyistä villieläimistä valmistettujen tuotteiden tuonnin kieltämisestä, joissa käytetään pyynnissä ansarautoja tai kansainvälisten, kivutonta ansastusta koskevien standardien vastaisia menetelmiä 4 päivänä marraskuuta 1991 annetun neuvoston asetuksen (ETY) N:o 3254/91 (1) ja erityisesti sen 3 artiklan 1 kohdan toisen alakohdan, sekä katsoo, että neuvoston asetuksen (ETY) N:o 3254/91 mukaisten turkisten ja tavaroiden varmentamista koskevista säännöksistä 10 päivänä tammikuuta 1997 annettua komission asetusta (EY) N:o 35/97 (2) ja erityisesti sen 1 artiklan 1 kohdan a alakohtaa sovelletaan ainoastaan tämän päätöksen liitteenä olevassa luettelossa luetelluista maista tuotuihin sellaisten eläinten turkiksiin, jotka eivät ole syntyneet ja joita ei ole kasvatettu tarhattuina, kyseinen luettelo on laadittu niiden tietojen perusteella, jotka komissio on pyytänyt asetuksen (ETY) N:o 3254/91 liitteessä I tarkoitettujen lajien tunnettuun levinneisyysalueeseen kuuluvilta mailta, kivutonta ansastusta koskevista standardeista tehty kansainvälinen sopimus on parafoitu ja lähetetty neuvostolle hyväksyttäväksi; on aiheellista pidättäytyä toimista, jotka kumoaisivat parafoidun sopimuksen tavoitteen ja tarkoituksen; luettelo sisältää tämän vuoksi maat, jotka ovat parafoineet sopimuksen, koska lisäksi kolmannet maat eivät ole vielä liittyneet kivutonta ansastusta koskevista standardeista tehtyyn kansainväliseen sopimukseen ja kun otetaan huomioon muut asetuksen (ETY) N:o 3254/91 3 artiklan 1 kohdan soveltamisalaan kuuluvat tilanteet, tämä päätös voi olla ainoastaan väliaikainen; edellä mainittu luettelo on muutettava välittömästi tilanteen muuttuessa, jotta ei estettäisi turkisten ja turkiksiin liittyvien tavaroiden kauppaa, ja asetuksen (ETY) N:o 3254/91 5 artiklassa tarkoitettu komitea, jota on kuultu kirjallisella menettelyllä 20 päivänä joulukuuta 1996, ei ole antanut myönteistä lausuntoa komission päätösluonnoksesta, jossa on luettelo hyväksytyistä maista, ON TEHNYT TÄMÄN PÄÄTÖKSEN: 1 artikla Tämän päätöksen liitteenä on komission asetuksen (EY) N:o 35/97 1 artiklan 1 kohdan a alakohdassa tarkoitettu luettelo maista, jotka täyttävät vähintään toisen asetuksen (ETY) N:o 3254/91 3 artiklan 1 kohdan ensimmäisessä alakohdassa säädetyistä edellytyksistä, johon sisältyy luettelo kyseisistä lajeista. 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä heinäkuuta 1997. Neuvoston puolesta J. POOS Puheenjohtaja (1) EYVL L 308, 9.11.1991, s. 1 (2) EYVL L 8, 11.1.1997, s. 2 LIITE Luettelo 1 artiklassa tarkoitetuista maista ja lajeista >TAULUKON PAIKKA>